
# Рифат Җамал: «Беләм инде синең карарыңны...»

(ШИГЫРЬ)

Беләм инде синең карарыңны –

Без китәбез төрле якларга.

Беләм инде, күптән тартыласың,

Күптән тартыласың ятларга.

Ятлар диюем дә дөрес булмас.

Минем өчен генә ятлардыр.

Инде күптән синең йөрәгеңдә

Башка берәү урын тапкандыр.

Инде беләм – синең хатларыңда

«Сөям» дигән сүзең тик ялган.

Инде күрәм – синең күңелеңдә

Җиде ятлар булып мин калган.



Следите за самым важным и интересным в Telegram-каналеТатмедиа

## Нет комментариев
Рифат Җамал: «Беләм инде синең карарыңны...»